钦定古今图书集成/历象汇编/岁功典/第095卷 > 《遵生八笺》 > 除日事宜
## 钦定古今图书集成/历象汇编/岁功典/第095卷 > 《遵生八笺》 > 除日事宜

元枢曰：“除日以合家头发烧灰，同脚底泥包，投井中，
咒曰：‘敕令我家眷属，竟年不害伤寒，辟却五瘟疫鬼’。”
《七签》曰：“除夜，枸杞汤洗浴，令人不病。”

除日，掘宅四角，各埋一大石为镇，宅主灾异不起。
是日取圆石一块，杂以桃核七枚，埋宅隅，绝疫鬼。
除夜，取椒二十一粒，勿与人言，投于井中，以绝瘟疫。
其夜，家奉神佛前并主人卧室，然灯达旦，主家宅光
明。攒火围炉，合家共坐，以助阳气。

除夜，宜烧辟瘟丹，并家中所馀杂药，焚之可辟瘟疫，
可焚苍术《法天生意》云：“除夜有行瘟使者降于人间，以黄纸朱
书‘天行已过’四字，贴于门额，吉。”

《屠苏方》大黄十六铢白术十五铢桔梗十五铢蜀椒
十五铢，去日桂心十八铢，去皮乌头六铢，去皮脐茇
葜十二铢右七味，㕮“咀，红绢囊盛之，除日沉井中至
泥底，正月朔旦，取药囊置酒中煎数沸，取起东向饮
之，从小至大，一家无疫。以药渣投井中，每岁饮之，可
长年无病。”